Vita:Alba Volán

message: Szerintem nem kéne a Volán szócikkébe beletenni a helyi járatokat, pláne ilyen elrendezésre, hogy néz ki az a tartalomjegyzék? Meg amúgy se az Alba Volán a szolgáltató, hanem a KNYKK. Látom, hogy azért a székesfehérvári járatoknál van pár sor leírás, de miért nem a szócikkben van? Balint36  kövess 2016. augusztus 12., 02:47 (CEST)
Ha nincs jelentkező, akkor kiszedem a szócikkből a helyi járatokat. Balint36  váróterem 2016. szeptember 18., 00:59 (CEST)
Székesfehérvár helyi járat
;10
A vonal járatai a Felsőváros, Szedreskerti ln. és a Maroshegy, Úrhidai út, Orsovai u. között közlekednek
A busz a Szedreskerti lakónegyedből indul, majd a Liget sor végén jobbra kanyarodva éri el a Palotai utat, amelyen az Autóbusz-pályaudvar felé halad tovább, érintve a Szent Gellért u. és György Oszkár tér megállóhelyeket. Onnan továbbmegy a Vörösmarty téren, és a Balatoni útra kanyarodva folytatja útját a Jancsár utca felé. A körforgalom után a Balatoni úton továbbhaladva, a Temesvári u. és a Rádiótelep után bekanyarodik az Úrhidai útra, és az Orsovai utcánál éri el végállomását. Csuklós járat, Mercedes-Benz O345G Conecto, Volvo 7000A, valamint Ikarus C80, Ikarus 280 jár a viszonylaton, utóbb az esti órákban és hétvégén szóló autóbusz is előfordul a vonalon. Csúcsidőben óránként legalább kétszer, hétvégén óránként közlekedik.
;11
Felsőváros, Szedreskerti ln. – Alsóváros, Vásárhelyi út
A busz a Szedreskerti lakónegyedből indul, majd a Liget soron végighaladva az Uszoda irányába kanyarodik, és a Mészöly Géza út–Szabadságharcos út–Schwäbisch Gmünd út útvonalon éri el a Palotai utat. Az Autóbusz-pályaudvar után folytatja útját dél felé, a Széchenyi úton. A körforgalomnál a Csíkvári útra lekanyarodik, és a Batthyány úton közlekedik tovább. Onnan a vasúti sorompó elérése előtt elkanyarodik a Vásárhelyi útra, és az elkerülő (8-as út) után éri el végállomását (Vásárhelyi úti lakótelep). A vonalon közlekedő busztípusok: Mercedes-Benz O345G Conecto, Volvo 7000A, Ikarus C80, Ikarus 280. A hét minden napján jár, óránként legalább egyszer.
;11A
Csapó utca (Palotaváros) – Auchan (Sóstói Ipari Park)
A korábbi, Szedreskert–Ikarus viszonylatban közlekedett "11A" 2005. decemberi megszüntetését követően vezették be 2007 júniusában, új vonalvezetéssel. Ezzel az alsóvárosi lakosok azon régi kívánsága teljesült, hogy átszállás nélkül eljuthassanak az Auchan áruházig. A "11"-es helyi járatot egészíti ki, s mellékidőben azzal felváltva, fél óránként járnak.
A Csapó utcából indul, az Autóbusz-pályaudvar érintése után azonos útvonalon közlekedik a "11"-essel a Vásárhelyi u., Japán u. kereszteződésig. Ott befordul a Sóstói Ipari Park felé, először az Amerikai fasorra, majd a Holland fasorra kanyarodik rá, és a 8-as útra vezető úton, az Őrhalmi-szőlők elérése előtt fordul meg, az Auchan-nál lévő körforgalomban. Szabad- és munkaszüneti napok kivételével, óránként közlekedik; munkanapokon 8 és 18 óra között. A vonalon közlekedő busztípusok: Mercedes-Benz O345G Conecto, Ikarus 280, Mercedes-Benz O530 Citaro.
;11G
Ikarus 3. porta – Autóbusz-pályaudvar
A 11-es vonal gyorsjárataként – 1976-ban, a helyi tömegközlekedési hálózat átszervezésével – hozták létre, munkásjárati funkcióra. Korábban a három műszak váltásaikor közlekedett, mindkét irányban. 2000-ben még munkanapokon 4-4 járata volt, ma már mindössze egyszer, a délutáni csúcsidőben jár, és csak egy irányban. Két végállomása között három köztes megállót érintve, a "11"-es útvonalát követi. Az Ikarus 3. porta és Ikarus 1. porta után csak a Horvát István út és a Református Általános Iskola átszállóhelyeken áll meg, s az Autóbusz-pályaudvarra közlekedik. A vonalon olykor távolsági kialakítású autóbusz jár.
;12
Szedreskerti ln. (Felsőváros) – Auchan (Sóstói Ipari Park)
A hét minden napján, óránként jár a Szedreskerti lakónegyedtől, a "11"-es vonallal egészen a Csíkvári úti körforgalomig azonos útvonalon, ahol a Széchenyi, majd Börgöndi úton megy tovább egészen Alba Volán telephelyéig, itt a Akácfa utcán keresztül visszatér a 63-as főútra (Sárkeresztúri útra), amelyen a buszok az Auchan áruházig járnak. A korábban Őrhalmi-szőlőkig szóló kocsival közlekedő 12-es vonalat 2002-ben meghosszabbították, s mára fővonallá vált; Mercedes-Benz O345G Conecto, Volvo 7000A, Ikarus C80, Mercedes-Benz O530 G, Mercedes-Benz O530 GÜ Citaro Facelift, olykor Ikarus 280 csuklós autóbusz jár a viszonylaton.
;12A
Csapó utca (Palotaváros) – Auchan (Sóstói Ipari Park)
Habár a két végállomása megegyezik a "11A" viszonylatével, egymástól különböző útvonalon közlekednek, eltérő területek igényeit kiszolgálva. Közös szakasza a "11A"-val a Csapó utcától és a Széchenyi út–Csíkvári út kereszteződésig tart, onnantól az Auchan áruházig a "12"-es útvonalával párhuzamosan jár. Szóló buszok jellemzik. Munkanapokon csúcsidőben óránként két, egyébként óránként egy járata van mindkét irányban. Csak az Auchan nyitvatartási napjain jár, azaz nemzeti ünnepeken nem közlekedik.  A vonalon közlekedő busztípusok: Mercedes-Benz O530 FL Citaro Facelift, Ikarus 263.
;12Y
Belváros, Autóbusz-pályaudvar – Váralja, Cerbona Zrt.
Útvonala a korábbi "12B"-vel megegyezik az Új Váralja sorig, ahol a Cerbona üzeme felé kanyarodik. A gyár munkásainak megfelelő gyakorisággal jár. A vonalon közlekedő busztípus: Credo EC11 (távolsági viszonylatról)
;13
Felsőváros, Szedreskerti ln. – Alba Ipari Zóna
A 2008-as menetrend-módosítás óta csak munkanapokon, csúcsidőben jár, óránként 2–3 alkalommal, a korábbi hétvégi járatok helyét az akkor létrehozott "13A" vette át. A "11"-essel megegyező útvonalon éri el az Univerzál Ktsz. megállóhelyet, ahol elkanyarodik a Horvát István útra, majd onnan a Prohászka Ottokár útra. Elmegy a vasútállomás előtt, végig a Mártírok útján, majd a Seregélyesi úton, egészen a nehézfémöntödéig, ahol a Repkény, a Kosbor, majd a Zsurló utcán keresztül éri el az Alba Ipari Zóna végállomást. Legtöbbször csuklós buszok járnak rajta, a típusok a 10-es járatokéval megegyezőek. A vonalon közlekedő busztípusok: Mercedes-Benz O345G Conecto, Volvo 7700A, Ikarus 280, Mercedes-Benz O530 G és olykor Mercedes-Benz O530 GÜ Citaro Facelift.
;13A
Palotaváros, Csapó u. – Alba Ipari Zóna
A "13"-as járatot kiváltva –, az "A" jelzésnek megfelelően rövidebb útvonalon – közlekedik: az eredeti "13" Szerdeskerti lakónegyed–Autóbusz-pályaudvar–Vasútállomás–Alba Ipari Zóna helyett Csapó utca–Autóbusz-pályaudvar–Vasútállomás–Alba Ipari Zóna útvonalon, tehát a Szedreskert–Piac tér helyett a jóval rövidebb Csapó u.–Piac tér szakaszon jár. 2008-ban hívták életre, a szedreskerti végállomás kihasználatlansága okán. Hétköznap főképpen mellékidőben, hétvégén egész nap közlekedik. Főleg szóló kocsik járnak rajta, valamint ritkábban a "13"-as vonalon jellemző csuklós buszok. A vonalon közlekedő busztípusok: Ikarus 280, Mercedes-Benz O345G Conecto, Mercedes-Benz O530,  Mercedes-Benz O530 GÜ Citaro Facelift.
;13G
Autóbusz-állomás - Vasútállomás - Alba Ipari Zóna, Babér u.
A 13G busz az Autóbusz-állomás és az Alba Ipari Zóna, Babér u. között közlekedik munkanapokon csúcsidőben. Ez a gyorsjárat, csak a fontosabb megállókban áll meg. Iskolai előadási napokon 2+3 rásegítő járat közlekedik az Autóbusz-állomás és a Tejüzem között, amelyek főleg az Árpád Szakképző Iskolát és az Alföldi Tej Kft.-t szolgálják ki. 2014. június 28-tól a Zsurló utca helyett a Babér utcában van a végállomása. Az Alba Ipari Zóna jelentős bővülése indokolttá tette, hogy a Babér utcába tereljenek több buszjáratot is, a 13G-n kívül a 13, 13A és 16-os buszoknak is az Alba Ipari Zóna, Babér utca lett a végállomása. A régi végállomáshoz (Alba Ipari Zóna, Zsurló u.) az újonnan létrehozott 13Y busz jár, ami a 13G busszal azonos útvonalon közlekedik a végállomása előtti megállóig. A vonalon közlekedő busztípusok: Ikarus 280, Mercedes-Benz O345G Conecto
;13Y
Autóbusz-állomás - Alba Ipari Zóna, Zsurló utca
A 13Y busz az Autóbusz-állomás és az Alba Ipari Zóna, Zsurló u. között közlekedik munkanapokon csúcsidőben a műszakváltásokhoz alkalmazkodva. Gyorsjárat, csak a fontosabb megállókban áll meg.2014. június 28-án hozták létre, az Alba Ipari Zónába közlekedő buszok végállomásainak átszervezésekor. Az eddig oda közlekedő buszok (13, 13A,13G, 16) végállomását áthelyezték a Babér utcába, és az új 13Y busz kapta meg a régi végállomást az Alba Ipari Zóna, Zsurló utcát. A vonalon közlekedő busztípus: Mercedes-Benz O345G Conecto (távolsági viszonylatról)
;14
Szedreskerti ln. - Autóbusz-állomás - Budai út - Könnyűfémmű
A 14-es autóbusz a Szedreskerti ln. – Autóbusz-állomás - Budai út - Könnyűfémmű útvonalon közlekedik. A reggeli csúcsidőben 20 percenként, azon kívül félóránként közlekedik. Üzemideje 4.35-től 22.55-ig tart. Gyorsjárata a 14G az Autóbusz-állomástól azonos útvonalon közlekedik vele, de csak a Budai út, Gáz u., a Mentőállomás és a Könnyűfémmű megállókban áll meg, kizárólag műszakváltásokkor – 6-szor egy nap. A vonalon közlekedő busztípusok: Ikarus 280, Mercedes-Benz O345G Conecto, Mercedes-Benz O530 G Citaro, Mercedes-Benz O530 GÜ Citaro Facelift
;14G
Autóbusz-állomás - Budai út - Könnyűfémmű
14G az Autóbusz-állomástól azonos útvonalon közlekedik a 14-essel, de csak a Budai út, Gáz u., a Mentőállomás és a Könnyűfémmű megállókban áll meg. A vonalon közlekedő busztípus: Credo EC11 (távolsági viszonylatról)
;15
Csapó u. - Univerzál KTSZ - Szárcsa u. - Philips - Sóstói Ipari park
A 15-ös autóbusz a Csapó u. - Autóbusz-állomás - Széchenyi u. - Auchan - Loranger (- Shell Gas) útvonalon közlekedik. A reggeli órákban munkanapokon 5-kor 10, 20, 25, 30-kor indul míg 7-kor 05, 35-kor. 8-tól 12-ig és 18-tól 20 óráig a busz nem jár. Ez a járat főképp a Densoba és a környékére járó munkásokat szolgálja ki. A járatnak 2 fajtája van. A egyik mely a Loranger megállóig közlekedik és egy amelyik a teljes vonalon a FLAGA GÁZ Kft.-ig jár. A  FLAGA GÁZ Kft.-ig csak munkanapokon összesen 7-szer jár. Ha ezzel a buszjárattal kívánunk utazni érdemes előtte áttanulmányozni a menetrendjét a http://szekesfehervar.newline.hu/ScheduleDetail/#lm//15 15A/O/0/hu oldalon.  A vonalon közlekedő busztípusok: Ikarus 263, Ikarus 280, Mercedes-Benz O530 LE Ü Citaro Facelift
;15A
Philips - Szárcsa u. - Univerzál KTSZ - Csapó u.
A 15A-s autóbusz a Philips - Szárcsa u. - Univerzál KTSZ - Csapó u. útvonalon közlekedik. Teljesen megegyező útvonalon mint a 15-ös járat. Az autóbusz járat csak munkanapokon jár 6.15, 14.15 és 22.15-ös indulással. A vonalon közlekedő busztípusok: Ikarus 280, Mercedes-Benz O530 LE Ü Citaro Facelift. FIGYELEM! Az autóbuszjárat csak a Philips - Csapó u. irányba jár!! Az autóbusz járat NEM JÁR Csapó u. - Philips irányba!!
;15Y
Csapó u.- Szárcsa u. - Sóstói u
A 15Y autóbusz a Csapó u.- Szárcsa u. - Sóstói u. útvonalon jár teljesen megegyezően a 15, 15A-s járattal az Őrhalmi szőlők megállóig. Majd onnan elkanyarodik és érinti az Acéláruház, Macher Kft. és a Logisztikai központot. A járat csak munkanapokon jár napi 3-szor 5.35, 6.30 és 13.30-as indulással. A vonalon közlekedő busztípus: Mercedes-Benz O345G Conecto (távolsági viszonylatról)
;16
Szedreskerti ln. - Rákóczi u. - Mentőállomás - Alba Ipari Zóna
A 16-os járat a Szedreskerti lakónegyedből való kijutást könnyebbíti meg az Alba Ipari Zónába. Továbbá ezzel a járattal érhető el a mentőállomás ahonnan kb. 400m gyaloglásra található a kórház bejárata, de a 16A-s busszal a kórház könnyebben megközelíthető. A 16-os busz március 15-től már csak munkanapokon közlekedik.2014. június 28.-tól a Zsurló utca helyett a Babér utcában van a végállomása. A vonalon közlekedő busztípus: Mercedes-Benz O530 FL Citaro Facelift
;16A
Szedreskerti ln. - Rákóczi u. - Mentőállomás - Kórház
A 16A-s járat megkönnyebbíti a Szedreskerti lakónegyedből kórházhoz való kijutást. A járat csak munkanapokon közlekedik napi 6-szor (8, 9, 11, 13 és 15 órakor közlekedik. Mindig óra 5 perckor indul a busz). Ennek a járatnak a végállomása a Kórház, Rendelőintézet megálló, ahonnan kb. 50m sétára található a kórház bejárata. A vonalon közlekedő busztípus: Mercedes-Benz O530 FL Citaro Facelift.
;17
Csapó u. - Uszoda - Budai út - Könnyűfémmű
Az autóbusz járat régebben a Szedreskerti lakónegyedből indult, de 2008. december 14.-e óta a Csapó utcából indul. Végállomása a Könnyűfémmű. Üzemideje hétköznap 4.45-től 22.44-ig, hétvégén 5.10-től 22.44-ig tart. A vonalon közlekedő busztípusok: Volvo B9L-Alfa Cívis 12 és Volvo B7RLE Alfa Localo.
;20
Jancsár u. - Vasútállomás - Mártírok útja  - Könnyűfémmű
Ez a járat a Jancsár utcai decentrumból indul és a Könnyűfémmű a végállomása ezzel a Jancsár utcában lakóknak könnyebbíti meg a kijutást a Vasútállomásra és a Könnyűfémműbe. A járat üzemideje 5.00-tól 22.35-ig tart. A vonalon közlekedő busztípus:  Volvo B7RLE Alfa Localo.
;22
Jancsár u. - Budai út - Kisfalud
A 22-es autóbusznak 2 fajtája van. Az egyik, mely érinti a Könnyűfémművet vele együtt egy másik megállót a Szivárvány óvodát, míg a másik nem érinti az alábbiakat. Az érintős járat munkanapokon 3-szor (5.30, 21.05 és 22.25-ös indulások), míg szabad és munkaszüneti napokon is háromszor (4.45, 21.00, 22.25-kor induló járatok). A járat a Jancsár u. és Kisfalud végállomások között közlekedik. A kisfaludon élők számára fontos, mivel csak ez az egy autóbusz érinti a városrészt. A vonalon közlekedő busztípusok: Mercedes-Benz O345G Conecto, Mercedes-Benz O530G Citaro, Mercedes-Benz O530 GÜ Citaro Facelift, Ikarus 280, Ikarus C80.
;23
Jancsár u.-Rákóczi u.-Budai út-Fiskális út-Berényi út-TESCO-Videoton Ip. Park
A 23-as autóbusz a Jancsár u. és a Videoton Ipari Park végállomások között közlekedik. Óránként közlekedik, munkanapokon mindkét végállomásról plusz egy-egy hajnali járattal. Üzemideje munkanapokon 5.10-től 22.10-ig, a többi napon 8.00-tól 22.10-ig tart. Ünnepnapokon a Tesco áruház és a gyárak zárva tartása miatt nem közlekedik. A vonalon közlekedő busztípus:  Volvo B7RLE Alfa Localo, Ikarus 263.
;23E
Jancsár u.- Videoton
A 23E jelzésű busz a 23-asnak egy kiegészítő járata, amely másik rövidített útvonalon közlekedik. A járat munkanapokon összesen 2-szer (6.05 és 7.00) jár és szabad és munkaszüneti napokon nem jár. A vonalon közlekedő busztípus:  Volvo B7RLE Alfa Localo.
;24
Jancsár u. - Rákóczi u. - Géza u. - Pozsonyi út - Zsolnai u. - Nagyszombati u.
A 24-es jelzésű autóbusz a Jancsár utca és a Zsolnai út, Nagyszombati útvégállomások között közlekedik. A város legsűrűbben közlekedő autóbuszos viszonylata. Üzemideje 4.35-től 23.15-ig tart. A reggeli és a délutáni csúcsidőben 20 perces követési idővel közlekedik. Szabad- és munkaszüneti napokon óránként közlekedik. A vonalon közlekedő busztípusok: Mercedes-Benz O345G Conecto, Mercedes-Benz O530G Citaro, Mercedes-Benz O530 GÜ Citaro Facelift, Ikarus 280, Ikarus C80.
;25
Jancsár u. - Rákóczi u. - Géza u. - Fiskális út - Nyitrai u.
A járatot régebben a 24-es busz helyettesítésére lett létrehozva 24A jelzéssel. Később ez a járat lakossági kérésre megmaradt és a 25-ös számot kapta. Ma már a járat óránként jár minden óra 30-kor (kivéve a 4.40-es járatot). A vonalon közlekedő busztípusok: Mercedes-Benz O345G Conecto, Mercedes-Benz O530G Citaro, Ikarus 280, Ikarus C80.
;26
Tóváros, Jancsár u. – Öreghegy, Béla út
1976-ban életre hívott vonal, mely eredetileg a Bory-várig közlekedett. Öreghegyi szakaszát közel másfél évtizeddel később áthelyezték – máig véglegesnek tűnően – a Béla útra.
A Jancsár utcai helyi közlekedési decentrumból induló, naponta közlekedő törzsvonal. A Tóvárosi ltp.-et követően útba ejti az Univerzál Ktsz.-t és az autóbusz-pályaudvart is, majd a György Oszkár tér után elfordul a Berényi út felé. A Videotont elhagyva a Béla úton folytatja útvonalát, s éri el végállomását a város határánál, a Nagyszombati út vonalában. Korábban Mercedes-Benz Conecto, Volvo 7000A, Ikarus C80, 280-as buszok jártak rajta. 2010 szeptemberétől – az Alba Volán Zrt. alvállalkozójaként – a VT-Transman Kft. MAN NG262 és MAN NG272 típusú csuklós autóbuszai közlekednek a "26"-os és "26A" vonalakon.
;26A
Tóváros, Jancsár u. – Öreghegy, Kassai út
Eredetileg Dr. Münnich Ferenc-lakótelep (Jancsár köz) – Bory-vár viszonylatra hozták létre a '80-as–'90-es évek fordulója környékén, a "26"-os mellékvonalaként, amikor azt áthelyezték a máig érvényben lévő, hosszabb Béla úti szakaszra – erre utal a vonal "A" jelzése. A vonal öreghegyi szakaszát nem sokkal később a Máriavölgyi utcából a Kassai útra helyezték át.
A "26"-os járattal megegyező útvonalon közlekedik a Videoton gyárig, ott lekanyarodik a Túrózsáki útra. A Máriavölgyi elágazást követően a Kassai úton halad végig. Végállomása a Kassai út–Nagyszombati út kereszteződéstől pár méterre kiépült buszfordulóban van. Korábban a "10"-esre jellemző, Alba Volán csuklós autóbuszok jártak a vonalon. 2010 szeptemberétől a VT-Transman alacsonypadlós MAN NG 262 és 272 típusú járművei közlekednek.
;26G
Autóbusz-állomás - Videoton
A 26G jelzésű autóbusz az Autóbusz-állomás és a Videoton között közlekedik. Csak munkanapokon jár napi 9-szer ebből 1 csak iskolai előadási napokon jár csak (7.15-ös). A vonalon közlekedő busztípusok: Volvo 7000A, Ikarus C80.
M26
Videoton - Visteon
Székesfehérvár legrövidebb járata összesen 4 megállója van (az indulási megállóval együtt beleszámítva). A járatnak 5 perces a menetideje és csak munkanapokon jár 3-szor 5.45, 13.35 és 21.45-kor. A vonalon közlekedő busztípus: Ikarus C56 (távolsági viszonylatról)
;27
Autóbusz-állomás - Berényi út - Visteon
A 27-es busz az Autóbusz-állomás és a Visteon között közlekedik. Munkanapokon 6-szor, szabadnapokon 2-szer, szabad és munkaszüneti napokon 1-szer jár a járat. A vonalon közlekedő busztípus: Volvo 7000A
;29
Jancsár u. - Csapó u. - Hübner - Csapó u. - Jancsár u. körjárat
A Palotavárosban élők szinte legfontosabb járata. Csak munkanapokon jár összesen 6-szor. 6.45, 7.15, 10.00, 12.45, 14.45 és a 16.05-ös járat. A vonalon közlekedő busztípusok: Szinte minden ami a KNYKK szfvari flottájában van. 
;31
Vasútállomás - Rákóczi út - Budai út - Fiskális u. - Béla u.
A 31-es járatnak 2 fajtája van az egyik amely érinti a Videotont meg ami nem érinti (sima járat). Az érintős járat munkanapokon 2-szer (5.36 és 21.50), míg szabad és munkaszüneti napokon 1-szer 5.15-kor indul.
;32
Vasútállomás – Öreghegy, Kassai út
A vasútállomásról induló, naponta közlekedő törzsvonal. A viszonylatot 1976-ban hozták létre, ekkor az Öreghegyen még a Máriavölgyi utcában közlekedett. Végállomása a Bory-vár előtti Bory J. téren volt, buszfordulója máig megmaradt. Közel másfél évtizedet követően a vonal a Selmeci utcába került, nem sokkal később pedig az ezidáig véglegesnek tűnő Kassai úti szakaszra helyezték át. Így ma a Béke teret (vasútáll.) elhagyva a "31"-essel megegyezően a Deák F. és a József A. úton halad végig, majd innen a Rákóczi F. útra fordul rá a Széna tér irányába. Útját a Berényi út felé veszi, ahonnan a "26A"-val azonos vonalszakaszon közlekedik, s éri el öreghegyi végállomását. A járatokat alapvetően Mercedes-Benz O530 LE Ü autóbuszok viszik, az esti órákban és hétvégén pedig előfordul Mercedes-Benz O345G Conecto kocsi is a vonalon.
;33
Vasútállomás - Fecskepart - Vasútállomás körjárat
A 33-as jelzésű autóbusz a Vasútállomás-Gáz u.-Várkörút-Laktanyák-Fecskeparti ltp.-Várkörút-Prohászka O. út-Vasútállomás útvonalon közlekedik. Üzemideje 4.50-től 22.34-ig tart. Munkanapokon csúcsidőben 30 percenként, csúcsidőn kívül óránként, szabad- és munkaszüneti napokon óránként közlekedik. A 34-es autóbusszal összehangolva jár. A vonalon közlekedő busztípus: Mercedes-Benz O530 LE Ü Citaro Facelift
;34
Vasútállomás - Fecskepart - Vasútállomás körjárat (Ellenkező irányba közlekedik mint a 33-as.)
A 34-es  autóbusz a Vasútállomás-Prohászka O. u.-Várkörút-Fecskeparti ltp.-Laktanyák-Várkörút-Gáz u. Vasútállomás útvonalon közlekedik. Üzemideje munkanapokon 5.05-től 23.04-ig tart. Munkanapokon csúcsidőben 30 percenként, csúcsidőn kívül óránként, szabad- és munkaszüneti napokon óránként közlekedik. A 33-as busszal megegyező útvonalon, de ellenkező irányba közlekedik. A vonalon közlekedő busztípusok: Mercedes-Benz O530 LE Ü Citaro Facelift és  Mercedes-Benz O530 LE MÜ Citaro Facelift.
;35
Vasútállomás - Várkörút-Rákóczi út-Géza u. - Tompa M. u. - Park Center
A 35-ös jelzésű autóbusz az egyetlen járat, amellyel el lehet érni a Park Centert. A járat Vasútállomás és a Park Center között közlekedik. Üzemideje munkanapokon 4.40-től 21.10-ig, szabad- és munkaszüneti napokon 5:25-től 21:10-ig tart. Minden nap óránként közlekedik. Legfőképpen a Park Center bevásárlóközpontot és a Felsővárost szolgálja ki. A vonalon közlekedő busztípus: Mercedes-Benz O530 LE Ü Citaro Facelift
;36
Vasútállomás - Autóbusz-állomás - Feketehegy
A 36-os jelzésű autóbusz a Vasútállomás-Autóbusz-állomás-Feketehegy útvonalon közlekedik. Üzemideje munkanapokon 4.35-től 23.13-ig, szabad- és munkaszüneti napokon 4:45-től 23:18-ig tart. Munkanapokon 30 percenként közlekedik, szabad- és munkaszüneti napokon óránként jár. A vonalon közlekedő busztípus: Ikarus 280, Mercedes-Benz O345G Conecto, Mercedes-Benz O530 G,  Mercedes-Benz O530 GÜ Citaro Facelift.
thread_title: Helyi járatok